Eesti rahvuskala

Eesti rahvuskala on 2007. aastast räim. Rahvuskala on üks rahvussümbolitest.

Eesti Kalaliit MTÜ korraldatud rahvuskala valimisel portaalis kalateebhead.ee esitati finaalis kandidaatideks kilu, räim, ahven, haug ja lest. Hääletusel osales üle 50 000 inimese, kes eelistasid napilt haugi. Konkursikomisjon aga kuulutas võitjaks räime, arvestades ka teistes portaalides toimunud hääletusi ja eksperdiarvamusi. Komisjonis valiti räim rahvuskalaks seitsme poolt- ja ühe vastuhäälega. "Komisjoni üksmeelne otsus oli anda väärikas tiitel räimele kui Eesti rahva põlisele toitjale. Haug on küll väga tähtis kala Eesti harrastuskalameestele, kuid ta ei puuduta nii palju eestlaste elu kui räim," selgitas Kalaliidu juhataja ja valimiskomisjoni esimees Valdur Noormägi.Mirjam Mäekivi, "Eesti rahvuskala konkursi võitis räim" Postimees, 22. veebruar 2007 (vaadatud 08.04.2025)

Konkursi kuulutas põllumajandusminister Ester Tuiksoo välja Eesti Kalaliidu seminaril "Kala teeb head!", öeldes pressiteates, et tunnustab Kalaliidu algatust: "See üritus on meile kui mereriigile oluline - aitab mõtestada meie kalanduse olukorda, tutvuda põhjalikult meie kalaliikidega, aga ka arutleda kala ja kalatoodete tervislikkuse üle.""Tuiksoo kuulutab välja rahvuskala konkursi" EPL/põllumajandusministeeriumi pressiteade, 23. august 2006 (vaadatud 08.04.2025) Rahvuskala konkurss oli siiski osa Eesti Kalaliidu 2006. aastal alanud kampaaniast "Kala teeb head!" eesmärgiga ärgitada Eesti elanikke rohkem kala sööma, mitte riiklik ettevõtmine.Kaire Uusen, "Viis kala kandideerivad rahvuskala tiitlile" Postimees, 29. jaanuar 2007 (vaadatud 08.04.2025) Ka räime valinud kaheksaliikmelisse ekspertkomisjoni kuulus vaid neli liiget riiklikest institutsioonidest (põllumajandusministeerium, riigikogu, keskkonnaministeerium, valitsus), nende kõrval osales kaks liiget Eesti Kalaliidust, üks arst ja üks kampaania suhtekorraldajaist.

Alates 2019. aastast valitakse ajakirja Kalastaja eestvedamisel Eestis aasta kala. Rahvuskala konkursi finalistidest on aasta kalaks valitud 2021. aastal haug ja 2022. aastal ahven.2021. AASTA KALA ON HAUGРыбой 2022 года в Эстонии стал окунь ERR, 10.01.2022 (vaadatud 11.01.2022)

Vaata ka
eesti köök
Eesti rahvusloom
rahvussümbol

Viited

Välislingid
 Konkursileht kalateebhead.ee, arhiivikoopia 4. veebruarist 2007, Internet Archive
 Kampaaniaveeb kalateebhead.ee, arhiivikoopia 1. septembrist 2017, Internet Archive
 Konkursi kokkuvõte kampaaniaveebis "Eesti Rahvuskala on RÄIM!", arhiivikoopia 1. septembrist 2017, Internet Archive
 "Tuiksoo kuulutab välja rahvuskala konkursi" EPL, 23. august 2006
 Kaire Uusen, "Viis kala kandideerivad rahvuskala tiitlile" Postimees, 29. jaanuar 2007
 "Rahvuskala konkurssi on võitmas räim", ERR, 11.02.2007 (Finaali viimasel päeval jagunesid 46 000 häält nii: räim 37%, haug 33%, lest 21%, kilu alla 7%, ahven 2%.)

Kategooria:Eesti sümboolika
Kategooria:Eesti loodus